Oʻzbekiston Respublikasi fuqarolarini harbiy roʻyxatga olishni tashkil etish va yuritish tartibi toʻgʻrisidagi yoʻriqnomani tasdiqlash haqida
(order, 2025-06-03)

Oʻzbekiston Respublikasi Vazirlar Mahkamasining 2003-yil 4-martdagi 119-son “Oʻzbekiston Respublikasi fuqarolarini harbiy roʻyxatga olish toʻgʻrisidagi nizomni tasdiqlash haqida”gi qaroriga muvofiq buyuraman: 1. Oʻzbekiston Respublikasi fuqarolarini harbiy roʻyxatga olishni tashkil etish va yuritish tartibi toʻgʻrisidagi yoʻriqnoma ilovaga muvofiq tasdiqlansin. 2. Mazkur buyruq rasmiy eʼlon qilingan kundan eʼtiboran kuchga kiradi. Mazkur Yoʻriqnoma Oʻzbekiston Respublikasi Vazirlar Mahkamasining 2003-yil 4-martdagi 119-son “Oʻzbekiston Respublikasi fuqarolarini harbiy roʻyxatga olish toʻgʻrisidagi nizomni tasdiqlash haqida”gi qaroriga muvofiq Oʻzbekiston Respublikasi fuqarolarini (bundan buyon matnda fuqarolar deb yuritiladi) harbiy roʻyxatga olishni tashkil etish va uni yuritish tartibini belgilaydi. 1. Oʻzbekiston Respublikasi Qurolli Kuchlarining zaxirasi va rezervida turuvchi fuqarolar — “harbiy xizmatga majburlar” deb, harbiy xizmatga chaqiriladigan va tuman (shahar) chaqiruv uchastkalarida qayd etilgan fuqarolar — “chaqiriluvchilar” deb ataladi. 2. Harbiy xizmatga majburlar va chaqiriluvchilarni harbiy roʻyxatga olish davlatdagi mavjud va harbiy xizmatga yaroqli chaqiriluvchilar resurslarini hisobga olish va tahlil qilishning umumdavlat tizimi hisoblanadi. Harbiy roʻyxatga olish davlat hokimiyati va boshqaruvi organlari hamda ularning hududiy boʻlinmalari, mahalliy davlat hokimiyati organlari, mudofaa ishlari boʻlimlari, idoraviy mansubligi va mulkchilik shaklidan qatʼiy nazar tashkilotlar, shu jumladan, taʼlim tashkilotlari (bundan buyon matnda tashkilot deb yuritiladi), fuqarolarning oʻzini oʻzi boshqarish organlari tomonidan harbiy xizmatga majburlar hamda chaqiriluvchilarning yashash, ishlash va oʻqish joylari boʻyicha yuritiladi. 3. Harbiy xizmatga majburlar va chaqiriluvchilarni harbiy roʻyxatga olish Oʻzbekiston Respublikasining “Umumiy harbiy majburiyat va harbiy xizmat toʻgʻrisida”gi Qonuni, Oʻzbekiston Respublikasi Vazirlar Mahkamasining 2003-yil 4-martdagi 119-son “Oʻzbekiston Respublikasi fuqarolarini harbiy roʻyxatga olish toʻgʻrisidagi nizomni tasdiqlash haqida”gi qarori hamda mazkur Yoʻriqnomaga muvofiq tashkil etiladi va yuritiladi. 4. Harbiy xizmatga majburlar oʻz navbatida rezervdagi va zaxiradagi harbiy xizmatga majburlar tarkibiga boʻlinadi. Rezervdagi harbiy xizmatga majburlar tarkibiga muddatli harbiy xizmatni, safarbarlik chaqiruvi rezervidagi xizmatni, kontrakt boʻyicha harbiy xizmatni oʻtagan va xizmatni oʻtash davrida harbiy hisobdagi ixtisoslikni egallagan, shuningdek, oliy taʼlim tashkilotlarining harbiy tayyorgarlik oʻquv boʻlinmalarida (harbiy taʼlim fakultetlari, harbiy tayyorgarlik oʻquv markazlari, harbiy kafedralar, sikllar va kurslarni) ofitserlar tayyorlash dasturi asosida taʼlimning toʻliq kursini tugatgan fuqarolar kiradi. Zaxiradagi harbiy xizmatga majburlar tarkibiga muddatli harbiy xizmatga chaqirilishdan (salomatligiga koʻra harbiy roʻyxatdan chiqarilganlardan tashqari) va safarbarlik chaqiruvi rezervidagi xizmatdan ozod etilganlar, harbiy xizmatni oʻtamagan ofitserlar, harbiy hisobdagi ixtisosligi boʻlgan ayollar, shuningdek, muqobil xizmatni oʻtagan fuqarolar kiradi. 5. Tuman (shahar) chaqiruv uchastkalarida qayd etilgan fuqarolar qayd etilgan kundan boshlab, muddatli harbiy xizmatga chaqirilgunga yoki belgilangan tartibda zaxiraga oʻtkazilgunga qadar chaqiriluvchilar harbiy roʻyxatida turadi. Chaqiriluvchilarning harbiy roʻyxatda turishining belgilangan yoshi yigirma yetti yosh hisoblanadi. 6. Tashkilotlarda ishchilar, xizmatchilar va oʻquvchilardan iborat harbiy xizmatga majburlar va chaqiriluvchilarni roʻyxatga olish ishlari mazkur Yoʻriqnomaning 1-ilovasida koʻrsatilgan shaxsiy varaqa (T-2 namunaviy shakl) (bundan buyon matnda shaxsiy varaqa deb yuritiladi) boʻyicha olib boriladi. 7. Tashkilotlarda ishlaydigan va oʻqiydigan harbiy xizmatga majburlar va chaqiriluvchilar shaxsiy varaqalarining II boʻlimi quyidagi harbiy-hisob hujjatlariga asosan toʻldiriladi: harbiy xizmatga majburlar uchun — harbiy guvohnoma, zaxiradagi ofitser guvohnomasi; muqobil xizmat xizmatchilari uchun — muqobil xizmat xizmatchisining guvohnomasi; safarbarlik chaqiruvi rezervi xizmatchilari uchun — harbiy guvohnoma yoki mudofaa ishlari boʻlimi tomonidan berilgan safarbarlik chaqiruvi rezervida xizmatni oʻtayotganlik toʻgʻrisidagi maʼlumotnoma; chaqiriluvchilar uchun — chaqiriluvchining qayd etilganligi toʻgʻrisidagi guvohnoma. 8. Rezervdagi va zaxiradagi oddiy askar, matros, serjantlar shaxsiy varaqalarining II boʻlimi quyidagi tartibda toʻldiriladi: a) “Hisob guruhi” satrida “A” yoki “BQ”, “DXX”, “IIV”, “DXX CHQ” (harbiy guvohnomaning 21-bandi) koʻrsatiladi; b) “Hisob toifasi” satrida — rezerv yoki zaxira deb (harbiy guvohnomaning 20-bandi) koʻrsatiladi; v) “Tarkibi” satrida — oddiy askar, matros, serjantlar (harbiy guvohnomaning 22-bandi) koʻrsatiladi; g) “Harbiy unvoni” satrida — oddiy askar, matros, kichik serjant, starshina, III darajali serjant, III darajali starshina, II darajali serjant, II darajali starshina, I darajali serjant, I darajali starshina, katta serjant, bosh starshina (harbiy guvohnomaning 16-bandi) koʻrsatiladi; d) “Harbiy hisob mutaxassisligi ____ -son” satrining surʼatida uchta raqamdan iborat harbiy hisob mutaxassisligining soni yoziladi (HHM), maxrajida esa harbiy hisob mutaxassisligining toʻliq raqamli belgisi (harbiy guvohnomaning 25-bandi) koʻrsatiladi; e) “Harbiy xizmatga yaroqliligi” satrida quyidagilar koʻrsatiladi: agar harbiy guvohnomaning II boʻlim 7-bandida va V boʻlimida harbiy xizmatga yaroqliligi koʻrsatilgan yozuv boʻlsa, “harbiy xizmatga yaroqli” deb yoziladi; agar harbiy guvohnomaning V boʻlimida “vaqtincha harbiy xizmatga yaroqsiz (cheklanish darajasi — 5)”, “tinchlik davrida harbiy xizmatga yaroqsiz”, “urush davrida cheklangan ravishda harbiy xizmatga yaroqli (cheklanish darajasi — 6)”, “harbiy hisobdan chiqarilgan holda harbiy xizmatga yaroqsiz (cheklanish darajasi — 7)” kabi yozuvlar boʻlsa, “yaroqsiz” deb yoziladi; agar harbiy guvohnomaning 28-bandida “harbiy hisobdan chiqarilgan holda harbiy xizmatga yaroqsiz (cheklanish darajasi — 7)” degan yozuv boʻlsa, u holda “yaroqsiz” deb yoziladi; j) “Turar joyidagi mudofaa ishlari boʻlimining nomi” satrida harbiy xizmatga majburlarning harbiy roʻyxatda turadigan mudofaa ishlari boʻlimining nomi koʻrsatiladi; z) “Maxsus harbiy roʻyxatda turadimi” satrida qalam bilan chaqiruv muddati kechiktirilganligi haqidagi guvohnomaning seriyasi va soni, harbiy xizmatga majburlarning bronlashtirilgan roʻyxatining soni, boʻlimi, bandi hamda mudofaa ishlari boʻlimining chaqiruv muddatini kechiktirish kunining sanasi yoziladi. 9. Rezervdagi, zaxiradagi general va ofitserlarning shaxsiy varaqalarida harbiy roʻyxat toʻgʻrisidagi maʼlumotlar quyidagi alohida xususiyatlarini inobatga olgan holda mazkur Yoʻriqnomaning 7-bandida koʻrsatilgan tartibda toʻldiriladi: a) “Hisob guruhi” satri toʻldirilmaydi; b) “Hisob toifasi” satrida “rezerv” yoki “zaxira” deb koʻrsatiladi; v) “Tarkib” satrida zaxiradagi ofitser harbiy guvohnomasining 7-bandida koʻrsatilgan ixtisoslik (qoʻmondonlik, muhandislik va texnik, shaxsiy tarkib bilan ishlash, yuridik, tibbiy, veterinariya va hokazolar) koʻrsatiladi; g) “Harbiy hisob mutaxassisligi” satrida mutaxassisligi olti xonali raqam bilan belgilanadi (zaxiradagi ofitser guvohnomasining 9-bandi); d) “Harbiy xizmatga yaroqliligi” satri harbiy roʻyxatda turgan rezervdagi va zaxiradagi ofitserlar uchun toʻldirilmaydi. Harbiy roʻyxatdan umuman oʻchirilgan ofitserlar uchun bu satr zaxiradagi ofitser guvohnomasining 22-bandidagi yozuvga asoslanib toʻldiriladi. 10. Chaqiriluvchilarning shaxsiy varaqalarini toʻldirishda “Hisob guruhi” satriga “chaqiriluvchi” deb, “Turar joyidagi MIB nomi” satrida harbiy roʻyxatda turgan mudofaa ishlari boʻlimining nomi, “Maxsus roʻyxatda turadimi” satrida chaqiriluvchi chaqiruv muddatini kechiktirish huquqidan va qancha muddatga foydalanishi koʻrsatiladi. 11. Safarbarlik chaqiruvi rezervi xizmatchilarining shaxsiy varaqalarini toʻldirishda “Hisob guruhi” satrida “SCHR xizmatchisi” deb, “Turar joyidagi mudofaa ishlari boʻlimining nomi” satrida u harbiy roʻyxatda turgan mudofaa ishlari boʻlimining nomi koʻrsatiladi. 12. Rezervda va zaxirada boʻlish yoshining chegarasiga yetgan shaxslarning shaxsiy varaqalarida mudofaa ishlari boʻlimlarining koʻrsatmasiga asosan joriy yilning 1-yanvaridan keyin harbiy roʻyxat haqidagi maʼlumotlar ustiga chiziq tortib oʻchiriladi va “yoshi boʻyicha harbiy roʻyxatdan chiqarildi” deb belgi qoʻyiladi. 13. Harbiy xizmatga majburlar va chaqiriluvchilarning shaxsiy varaqalari quyidagi sakkiz guruhga boʻlinadigan alohida kartotekada qatʼiy alfavit tartibida saqlanadi: birinchi — rezervdagi general va ofitserlarning shaxsiy varaqalari; ikkinchi — zaxiradagi general va ofitserlarning shaxsiy varaqalari; uchinchi — rezervdagi oddiy askar va serjantlarning shaxsiy varaqalari; toʻrtinchi — zaxiradagi oddiy askar va serjantlarning shaxsiy varaqalari; beshinchi — harbiy xizmatga majbur ayollarning shaxsiy varaqalari; oltinchi — chaqiriluvchilarning shaxsiy varaqalari; yettinchi — safarbarlik chaqiruvi rezervi xizmatchilarining shaxsiy varaqalari; sakkizinchi — muqobil xizmat xizmatchilarining shaxsiy varaqalari. Urush davrida chaqiruv muddatini kechiktirish huquqiga ega boʻlgan harbiy xizmatga majburlarning shaxsiy varaqalari har bir guruhda alohida ajratilib qoʻyiladi. Yoshi boʻyicha yoki sogʻligʻining holatiga koʻra harbiy roʻyxatdan chiqarilgan fuqarolarning shaxsiy varaqalari tashkilotlarning umumiy kartotekasida saqlanadi. Ayrim tashkilotlarda shaxsiy varaqalardan tuzilgan kartoteka yuqorida keltirilgan sakkiz guruhga boʻlingan holda yuritilishi mumkin. Harbiy xizmatga majburlar va chaqiriluvchilarning shaxsiy varaqalaridan iborat kartoteka “Xizmat doirasida foydalanish uchun” grifi bilan rasmiylashtiriladigan hujjatlarga qoʻyiladigan talablar asosida saqlanadi. 14. Harbiy roʻyxat masalalari boʻyicha tadbirlarni bajarish jarayonida tashkilotlarning maʼmuriyati quyidagilarga majburdir: Oʻzbekiston Respublikasi Mudofaa vazirligi va Oʻzbekiston Respublikasi Prezidenti huzuridagi Statistika agentligi tomonidan belgilanadigan shaklda va tartibda tashkilot va muassasalarning barcha harbiy xizmatga majburlari va chaqiriluvchilarini toʻliq va sifatli roʻyxatga olinishini taʼminlashga; zaxiradagi ofitserlar guvohnomalari, harbiy guvohnomalar, chaqiriluvchilarni qayd etilganligi toʻgʻrisidagi guvohnomalari va muqobil xizmat xizmatchilarining guvohnomalaridagi yozuvlarni ularning shaxsiy varaqalaridagi yozuvlar bilan doimiy ravishda aniqlashtirib borish hamda ushbu shaxsiy varaqalarni solishtirish uchun har yili kamida bir marta mudofaa ishlari boʻlimlariga taqdim etishga; harbiy xizmatga majburlar va chaqiriluvchilarning oilaviy ahvoli, yashash manzili, xizmat mavqeyi, taʼlim turi, texnik tayyorgarligidagi oʻzgarishlarni muntazam ravishda hisobga olib borish hamda besh kun muddatda ushbu oʻzgarishlarni ularning shaxsiy kartochkalariga kiritish, bu toʻgʻrida tegishli harbiy roʻyxatga olish organlariga ular tomonidan belgilanadigan muddatlarda, lekin har oyda kamida bir marta maʼlum qilishga; rahbarlar, muhandis-texnik xodimlar va malakali ishchilar tarkibidan boʻlgan harbiy xizmatga majburlarni Oʻzbekiston Respublikasi Prezidenti tomonidan tasdiqlanadigan roʻyxatlarga muvofiq safarbarlik va urush davri uchun Oʻzbekiston Respublikasi iqtisodiyoti tarmoqlariga bronlashtirib qoʻyilishini oʻz vaqtida rasmiylashtirishga; har yili fevral oyida tegishli mudofaa ishlari boʻlimlariga mazkur Yoʻriqnomaning 2-ilovasiga muvofiq shakldagi harbiy xizmatga tayyorlash lozim boʻlgan chaqiriqqacha yoshdagi oʻsmirlar roʻyxatini va mazkur Yoʻriqnomaning 3-ilovasiga muvofiq shakldagi tuman (shahar) chaqiruv uchastkalarida qayd etilishi lozim boʻlgan oʻsmirlar roʻyxatini taqdim qilishga; mudofaa ishlari boʻlimlarining talabiga asosan harbiy xizmatga majburlar va chaqiriluvchilarni mudofaa ishlari boʻlimlariga kelishlari haqida xabardor qilish hamda oʻz vaqtida yetib kelishlarida koʻmaklashishga; ishga (oʻqishga) yangi qabul qilingan yoki ishdan boʻshatilgan (taʼlim tashkilotidan chetlashtirilgan) barcha harbiy xizmatga majburlar va chaqiriluvchilar toʻgʻrisida yetti kunlik muddatda mudofaa ishlari boʻlimlariga xabar qilishga; fuqarolarni ishga (oʻqishga) qabul qilishda ularda harbiy-hisob hujjatlari (harbiy xizmatga majburlar uchun — zaxiradagi ofitser guvohnomasi, harbiy guvohnoma, chaqiriluvchilar uchun — chaqiruv uchastkasida qayd etilganligi haqidagi guvohnoma) mavjudligini tekshirish hamda ularning harbiy hisobda turishini aniqlashga; mudofaa ishlari boʻlimiga taqdim qilish uchun harbiy xizmatga majburlar va chaqiriluvchilardan harbiy-hisob hujjatlarini mazkur Yoʻriqnomaning 4-ilovasiga muvofiq shakldagi tilxat bilan qabul qilib olishga; tashkilotlarda harbiy xizmatga majburlarni bronlashtirib qoʻyish holatini mudofaa ishlari boʻlimlari va yuqori turuvchi tashkilotlar tomonidan tekshirish jurnalini mazkur Yoʻriqnomaning 5-ilovasiga muvofiq shaklda yuritishga. Qonunchilikka muvofiq ishga (oʻqishga) qabul qilinayotgan fuqarolar turar joyi boʻyicha harbiy hisobga kiritilishi lozim. 15. Fuqarolarning oʻzini oʻzi boshqarish organlarida harbiy xizmatga majburlar, chaqiriluvchilar, safarbarlik chaqiruvi rezervi va muqobil xizmat xizmatchilarining mazkur Yoʻriqnomaning 6-ilovasiga muvofiq shakldagi boshlangʻich hisob varaqasi quyidagi sakkiz guruhga boʻlinadigan kartotekada alfavit tartibida saqlanadi: birinchi guruh — rezervdagi general va ofitserlarning boshlangʻich hisob varaqalari; ikkinchi guruh — zaxiradagi general va ofitserlarning boshlangʻich hisob varaqalari; uchinchi guruh — rezervdagi oddiy askar va serjantlarning boshlangʻich hisob varaqalari; toʻrtinchi guruh — zaxiradagi oddiy askar va serjantlarning boshlangʻich hisob varaqalari; beshinchi guruh — harbiy xizmatga majbur ayollarning boshlangʻich hisob varaqalari; oltinchi guruh — chaqiriluvchilarning boshlangʻich hisob varaqalari; yettinchi guruh — safarbarlik chaqiruvi rezervi xizmatchilarining boshlangʻich hisob varaqalari; sakkizinchi guruh — muqobil xizmat xizmatchilarining boshlangʻich hisob varaqalari. Safarbarlik koʻrsatmasiga ega boʻlgan rezervdagi harbiy xizmatga majburlarning boshlangʻich hisob varaqalari alohida ajratilib komandalar boʻyicha taxlanadi. Kartotekalarning harbiy hisob xususiyatlari va harbiy xizmatga majburlarning moʻljallanganligi boʻyicha taxlanishi mudofaa ishlari boʻlimlari boshliqlari tomonidan va ishlash uchun qulayligiga qarab boshqacha tartibda belgilanishi ham mumkin. 16. Fuqarolarning oʻzini oʻzi boshqarish organlari harbiy xizmatga majburlar va chaqiriluvchilarni boshlangʻich harbiy roʻyxatga olish masalalari boʻyicha tadbirlarni bajarish jarayonida quyidagilarga majbur: faoliyat yuritayotgan hududda yashovchi barcha harbiy xizmatga majburlar va chaqiriluvchilar roʻyxatining toʻla qamrab olinganligini va sifatliligini taʼminlash; harbiy xizmatga majburlar va chaqiriluvchilarni boshlangʻich roʻyxatga olish kartochkalarini zaxiradagi ofitser guvohnomasi va harbiy guvohnoma, chaqiruv uchastkasida qayd etilganlik haqidagi guvohnoma va muqobil xizmat xizmatchisining guvohnomasidagi yozuvlar bilan muntazam ravishda solishtirishga hamda ushbu kartochkalarni har yili kamida bir marta solishtirish uchun mudofaa ishlari boʻlimlariga taqdim etishga; harbiy roʻyxatga qoʻyilgan va roʻyxatdan chiqarilgan barcha harbiy xizmatga majburlar va chaqiriluvchilar haqida oʻn kun muddat ichida mudofaa ishlari boʻlimlariga maʼlumot taqdim etishga; doimiy yoki bir yarim oydan ortiq muddatga vaqtincha yashash uchun kelgan harbiy xizmatga majburlarni uch kun muddat ichida harbiy roʻyxatga qoʻyish, chaqiriluvchilarni esa roʻyxatga olish hamda boshqa joyga doimiy yoki vaqtincha (bir yarim oydan ortiq muddatga) yashash uchun, uch oydan ortiq muddatga xizmat safariga, taʼtilga yoki davolanishga ketayotgan harbiy xizmatga majburlarni harbiy roʻyxatdan, chaqiriluvchilarni esa chaqiriluvchilar roʻyxatidan chiqarishga; doimiy yoki vaqtincha yashash uchun kelib harbiy roʻyxatda turmagan harbiy xizmatga majburlarni va chaqiruv uchastkalarida qayd etilmagan chaqiriluvchilarni aniqlash hamda ularni harbiy roʻyxatga qoʻyish va qayd etish uchun mudofaa ishlari boʻlimlariga yuborishga; mudofaa ishlari boʻlimlari boshliqlarining soʻroviga asosan harbiy xizmatga majburlar va chaqiriluvchilarni mudofaa ishlari boʻlimiga kelishlari haqida xabardor qilish hamda ularning oʻz vaqtida yetib kelishlariga yordam koʻrsatishga; harbiy xizmatga majburlarning mazkur Yoʻriqnomaning 6-ilovasiga muvofiq shakldagi boshlangʻich hisob varaqasi va chaqiriluvchilarning mazkur Yoʻriqnomaning 7-ilovasiga muvofiq shakldagi nomma-nom roʻyxatiga maʼlumoti, ish joyi, lavozimi, oilaviy ahvoli va turar joyi boʻyicha oʻzgarishlarni kiritib borish hamda bu haqda har oyda mudofaa ishlari boʻlimlariga maʼlumot taqdim etishga; har yili kamida bir marta harbiy xizmatga majburlarning hisob varaqasi va chaqiriluvchilar roʻyxatidagi maʼlumotlarni qayd qilish varaqalari bilan solishtirish hamda uyma-uy yurib harbiy xizmatga majburlar va chaqiriluvchilarning haqiqiy sonini aniqlashga va aniqlik kiritilgan boshlangʻich hisob varaqalarini mudofaa ishlari boʻlimlaridagi hisob maʼlumotlari bilan solishtirishga; hisobda turuvchi chaqiriluvchilar roʻyxatini mudofaa ishlari boʻlimlaridagi hisob maʼlumotlari bilan chaqiriqqacha yoshdagi oʻsmirlar chaqiruv hududlarida qayd qilingach, fuqarolar muddatli harbiy xizmatga chaqirilishi oldidan hamda mudofaa ishlari boʻlimlari boshliqlarining koʻrsatmasiga asosan boshqa muddatlarda taqqoslab chiqishga; har yili fevral oyida harbiy xizmatga tayyorlanishi lozim boʻlgan oʻsmirlarning roʻyxatini va chaqiruv uchastkalarida qayd etilishi lozim boʻlgan oʻsmirlarning roʻyxatini tuzib mudofaa ishlari boʻlimlariga taqdim qilishga; sogʻligida roʻy bergan oʻzgarishlar haqida arz qilgan harbiy xizmatga majburlar va chaqiriluvchilarni hisobga olish va har oyda bir marta bu haqda mudofaa ishlari boʻlimlariga maʼlumot berishga; fuqarolarga amaldagi harbiy roʻyxat qoidalariga rioya qilishlari va bu borada qonun bilan zimmasiga yuklatilgan burchlarini bajarishlari lozimligini tushuntirishga; faoliyat yuritayotgan hududdagi harbiy roʻyxat holati hamda harbiy xizmatga majburlar va chaqiriluvchilar tomonidan harbiy roʻyxat qoidalarining buzilish holatlari haqida tuman (shahar) hokimliklariga maʼlumotlar taqdim etishga. 17. Fuqarolarning oʻzini oʻzi boshqarish organlarini mazkur Yoʻriqnomaning 1 — 12-ilovalarida koʻrsatilgan hujjatlar blankalari bilan mudofaa ishlari boʻlimlari, muhr (shtamp) va kanselyariya mollari bilan tuman (shahar) hokimliklari tomonidan belgilangan tartibda taʼminlanadi. 18. Harbiy roʻyxatga taalluqli boʻlgan nomma-nom roʻyxatlar, hisob va alfavit varaqalari, muhrlar (shtamplar), kitoblar, hisob jurnali qulflanadigan seyflarda yoki temir qoplamali shkaflarda saqlanishi kerak. Qulflanadigan seyflar va temir qoplamali shkaflarni ochishga faqat fuqarolarning oʻzini oʻzi boshqarish organi raisi va bevosita harbiy hisob ishlarini yurituvchi shaxslarga ruxsat etiladi. 19. Fuqarolarning oʻzini oʻzi boshqarish organlari harbiy xizmatga majburlar va chaqiriluvchilarni hisobga oladi va quyidagilarni hisobini yuritadi: boshqa mudofaa ishlari boʻlimlaridan doimiy yoki bir yarim oydan ortiq muddatga vaqtincha yashash uchun kelganlarni; muddatli harbiy xizmatni oʻtagandan soʻng rezervga boʻshatilganlarni; turli sabablarga koʻra zaxiraga oʻtkazilgan va mudofaa ishlari boʻlimlaridan harbiy guvohnoma olgan chaqiruv yoshidagi erkak fuqarolarni. 20. Mudofaa ishlari boʻlimi mavjud boʻlmagan, lekin ichki ishlar organlarining migratsiya va fuqarolikni rasmiylashtirish boʻlimi boʻlgan tuman (shahar)ga doimiy yoki bir yarim oydan ortiq muddatga vaqtincha yashash uchun kelgan harbiy xizmatga majburlar harbiy roʻyxatga turishni rasmiylashtirish uchun uy-joy mulkdorlari shirkatiga biometrik pasporti yoki identifikatsiya ID-kartasi bilan birga harbiy guvohnomalarini ham topshiradilar. Qishloq joylariga borgan yoki u yerdan joʻnab ketayotgan harbiy xizmatga majburlar va chaqiriluvchilar harbiy-hisob hujjatlarini tegishli fuqarolarning oʻzini oʻzi boshqarish organlariga topshirishlari kerak. Baʼzi joylarda ish faoliyati doimo koʻchib yurish bilan bogʻliq boʻlgan harbiy xizmatga majburlarni tuman mudofaa ishlari boʻlimi boshligʻining ruxsati bilan harbiy roʻyxatga olish va chiqarish ularni mudofaa ishlari boʻlimiga keltirmasdan amalga oshirilishi mumkin. Bunday hollarda harbiy guvohnoma, zaxiradagi ofitserlar guvohnomasi, chaqiruv uchastkasida qayd etilganlik guvohnomasi mudofaa ishlari boʻlimiga fuqarolarning oʻzini oʻzi boshqarish organi tomonidan yetkazib boriladi. Chaqiriluvchilar harbiy roʻyxatdan chiqish uchun tuman mudofaa ishlari boʻlimiga shaxsan kelishlari va yangi turar joyiga borgach uch kunlik muddat ichida harbiy roʻyxatdan oʻtishlari shart. Chaqiriluvchilarni uy daftarlari (qayd etish varaqalari) boʻyicha roʻyxatga qoʻyish faqat chaqiriluvchining qayd etilganligi toʻgʻrisidagi guvohnomasida mudofaa ishlari boʻlimi tomonidan roʻyxatga olinganligi haqidagi yozuvlar boʻlgandagina amalga oshiriladi. Faoliyat yuritilayotgan hududga bir yarim oygacha xizmat safari, oʻqish, taʼtil yoki davolanishga esa uch oygacha muddatga kelgan chaqiriluvchilar chaqiriluvchining qayd etilganligi toʻgʻrisidagi guvohnomasida ilgari yashagan hududdagi mudofaa ishlari boʻlimining roʻyxatdan chiqarilganligi toʻgʻrisidagi belgisi boʻlsa, vaqtincha roʻyxatga qoʻyiladi. Fuqarolarning oʻzini oʻzi boshqarish organlari ushbu chaqiriluvchilar haqida tuman mudofaa ishlari boʻlimlariga maʼlum qilishlari lozim. 21. Harbiy xizmatga majburlarni harbiy roʻyxatga olish va chaqiriluvchilarni hisobga kiritish boʻyicha quyidagi ishlar bajariladi: a) harbiy guvohnomalar, zaxiradagi ofitserlar guvohnomasi va chaqiriluvchining qayd etilganligi toʻgʻrisidagi guvohnomaning haqiqiyligini sinchiklab tekshiriladi. Harbiy-hisob hujjatlarini oʻz egasiga tegishli ekanligini harbiy guvohnoma, zaxiradagi ofitser guvohnomasi va chaqiriluvchining qayd etilganligi toʻgʻrisidagi guvohnomadagi fotosurat biometrik pasport yoki identifikatsiya ID-kartasidagi fotosurat hamda harbiy xizmatga majburlar va chaqiriluvchining tashqi qiyofasi bilan solishtirib koʻrish orqali aniqlanadi. Bundan tashqari, harbiy-hisob hujjatlarida barcha varaqlarning mavjudligi, ularni qalbakilashtirish, izohlanmagan toʻgʻrilashlardan xolisligi hamda harbiy xizmatga majburlar va chaqiriluvchini avvalgi turar joyidagi harbiy hisob organidan roʻyxatdan chiqarilganligi, chaqiriluvchining shu joydagi mudofaa ishlari boʻlimida roʻyxatga olinganligi va fuqarolarning oʻzini oʻzi boshqarish organlariga oʻz muddatida kelganligi tekshiriladi. Harbiy-hisob hujjatlarida turli xil tafovutlar, noaniqliklar va qalbakilashtirishlar hamda alohida varaqlarning yoʻqolganligi aniqlansa, fuqarolarning oʻzini oʻzi boshqarish organlari bu haqda tuman mudofaa ishlari boʻlimi boshligʻiga maʼlum qiladi va uning koʻrsatmasiga binoan tegishli choralarni qoʻllaydi. Fuqarolarning oʻzini oʻzi boshqarish organlarida harbiy-hisob hujjatlarini qoldirish zarurati tugʻilganda harbiy xizmatga majburlarga (chaqiriluvchilarga) mazkur Yoʻriqnomaning 4-ilovasida koʻrsatilgan shaklda tilxat beriladi; b) barcha harbiy xizmatga majburlarga mazkur Yoʻriqnomaning 6-ilovasiga muvofiq shaklda boshlangʻich hisob varaqasi toʻldiriladi, chaqiriluvchilar esa mazkur Yoʻriqnomaning 3-ilovasiga muvofiq shakldagi chaqiriluvchilar roʻyxatiga kiritiladi va ularga mazkur Yoʻriqnomaning 8-ilovasiga muvofiq shaklda alfavit varaqalari toʻldiriladi. Rezervdagi serjant, starshina, askar va matroslarga, bundan tashqari mazkur Yoʻriqnomaning 9-ilovasiga muvofiq shakldagi hisob varaqalarni mazkur Yoʻriqnomaning 21-bandida koʻrsatilgan tartibda harbiy guvohnoma, zaxiradagi ofitserlar guvohnomasi va chaqiriluvchining qayd etilganligi toʻgʻrisidagi guvohnomadagi yozuvlarga toʻla mos ravishda toʻldiriladi. Bunda maʼlumoti, ish joyi, lavozimi, turar joyi va oilaviy ahvoli haqidagi maʼlumotlar ular aniqlangandan soʻng yoziladi. Baʼzi hisob belgilarida notoʻgʻri yozuvlar boʻlsa, harbiy xizmatga majburlar va chaqiriluvchilar harbiy roʻyxatga olib rasmiylashtirilgandan soʻng ularning hujjatlariga tegishli oʻzgartirishlar kiritish uchun mudofaa ishlari boʻlimiga yuboriladi; v) mudofaa ishlari boʻlimiga uchragandan soʻng fuqarolarning oʻzini oʻzi boshqarish organlariga kelgan, tuman ichida turar joyini oʻzgartirgan harbiy xizmatga majburlarga familiyasi, ismi, otasining ismi, turar joyi, ish joyi, lavozimi koʻrsatilgan mazkur Yoʻriqnomaning 7-ilovasiga muvofiq shakldagi nomma-nom roʻyxat toʻldiriladi va mudofaa ishlari boʻlimiga yuboriladi. Tuman ichida turar joyini oʻzgartirgan shaxslarga esa bundan tashqari, avval harbiy roʻyxatda turgan harbiy hisob tashkilotlarining nomi koʻrsatiladi. Fuqarolarning oʻzini oʻzi boshqarish organlarida bunday harbiy xizmatga majburlarga mazkur Yoʻriqnomaning 9-ilovasiga muvofiq shakldagi hisob varaqalari toʻldirilmaydi; g) harbiy roʻyxatga olingan harbiy xizmatga majburlarning harbiy guvohnomalaridagi VIII boʻlimida va mazkur Yoʻriqnomaning 9-ilovasiga muvofiq shakldagi hisob varaqasida (uy daftarida) muhr bilan ularni roʻyxatga olinganligi haqidagi belgi qoʻyiladi; d) boshqa tumanlardan safarbarlik guvohnomasi bilan kelgan harbiy xizmatga majburlar haqida mudofaa ishlari boʻlimiga maʼlumot beriladi. Safarbarlik guvohnomasini olish mudofaa ishlari boʻlimi boshligʻining koʻrsatmasi bilan amalga oshiriladi va bu haqda harbiy guvohnomaning VI boʻlimiga mazkur Yoʻriqnomaning 10-ilovasiga muvofiq maxsus muhr bilan belgi qoʻyiladi; e) fuqarolarning oʻzini oʻzi boshqarish organlariga yangi kelgan harbiy xizmatga majburlar va chaqiriluvchilar haqidagi maʼlumotlar oʻn kunda bir marta belgilangan tartibda mudofaa ishlari boʻlimlariga yuboradi; j) roʻyxatga olingan harbiy xizmatga majburlarning boshlangʻich hisob varaqalarini kartotekaga joylashtiriladi. 22. Oddiy askar va serjantlar tarkibining mazkur Yoʻriqnomaning 9-ilovasiga muvofiq shakldagi hisob varaqasi fuqarolar yigʻinlarida harbiy guvohnomadagi maʼlumotlar bilan bir xil tartibda va mos ravishda toʻldiriladi. Yetishmayotgan maʼlumotlarni hisob varaqasiga harbiy xizmatga majburlar bilan shaxsiy suhbat jarayonida toʻldiriladi. Hisob varaqalari faqat qora va binafsha rangli siyohda chiroyli yozuv bilan toʻldiriladi. Mazkur Yoʻriqnoma 9-ilovasining 5 — 7-bandlari (ish joyi, lavozimi, turar joyi, oilaviy ahvoli va oilasining turar joyi haqidagi maʼlumotlar) faqat oddiy yumshoq qalam bilan toʻldiriladi. 23. Mazkur Yoʻriqnomaning 9-ilovasida koʻrsatilgan hisob varaqasi quyidagi tartibga amal qilgan holda toʻldiriladi: “Harbiy guvohnoma seriyasi va raqami” katagi harbiy xizmatga majburlarning harbiy guvohnomasidagi seriyasi va raqamiga mos ravishda yoziladi, VII boʻlimining oxirida esa hisob varaqasi qachon va qaysi mudofaa ishlari boʻlimi tomonidan berilganligi koʻrsatiladi; yuqoridagi chap katakdagi “tugʻilgan yili”, “familiyasi, ismi, otasining ismi”, “tugʻilgan joyi va yili, oyi, kuni”, “millati” (1 va 2-bandlar) satrlari biometrik pasport yoki identifikatsiya ID-kartasi va guvohnomadagi maʼlumotlar boʻyicha toʻldiriladi. Tugʻilgan joyi quyidagi tartibda toʻldiriladi: viloyat, tuman (shahar), qishloq; “Harbiy xizmatga yaroqliligi” katagi harbiy xizmatga majburlarning harbiy xizmatga yaroqliligi (yaroqsizligi) haqidagi tibbiy koʻrsatmalarga muvofiq toʻldiriladi: agar harbiy guvohnomaning II boʻlim, 7-bandida va V boʻlimida harbiy xizmatga yaroqli (cheklanish darajasi — 1, 2), ayrim cheklanishlar bilan harbiy xizmatga yaroqli (cheklanish darajasi — 3), cheklangan ravishda harbiy xizmatga yaroqli (cheklanish darajasi — 4), deb yozilgan boʻlsa, “yaroqli” deb; agar harbiy guvohnomaning V boʻlimida vaqtincha harbiy xizmatga yaroqsiz (cheklanish darajasi — 5), tinchlik davrida harbiy xizmatga yaroqsiz, urush davrida cheklangan ravishda harbiy xizmatga yaroqli (cheklanish darajasi — 6), harbiy hisobdan chiqarilgan holda harbiy xizmatga yaroqsiz (cheklanish darajasi — 7) kabi yozuvlar boʻlsa, “yaroqsiz” deb; agar harbiy guvohnomaning harbiy hisobdan chiqarilgan holda harbiy xizmatga yaroqsiz (cheklanish darajasi — 7), degan yozuvi boʻlsa, u holda “yaroqsiz” deb yoziladi; 2-bandda millatiga oid maʼlumot biometrik pasport yoki identifikatsiya ID-kartasidagi yozuvga asoslanib yoziladi; 3-bandda oliy yoki boshlangʻich professional, oʻrta professional, oʻrta maxsus professional yoxud oʻrta maxsus maʼlumotga ega boʻlgan shaxslar uchun taʼlim tashkilotining toʻliq nomi, qaysi yili va qanday mutaxassislik bilan tamomlaganligi koʻrsatiladi. Agar oliy yoki boshlangʻich professional, oʻrta professional, oʻrta maxsus professional yoxud oʻrta maxsus taʼlim tashkilotini tamomlamagan boʻlsa, qaysi bosqichni (kurs, sinf) tugallaganligi koʻrsatiladi. Agar harbiy xizmatga majburlar bir nechta taʼlim tashkilotini tamomlagan boʻlsa, u holda eng yuqori maʼlumot beradigan taʼlim tashkiloti koʻrsatiladi. Boshlangʻich professional, oʻrta professional, oʻrta maxsus professional va oʻrta maxsus taʼlim tashkilotlarini tamomlagan shaxslar uchun hisob varaqasini toʻldirishda taʼlim tashkilotining nomi, qachon va qanday mutaxassislik boʻyicha tamomlaganligi koʻrsatiladi, oʻquvchilarga esa umumtaʼlim maktabining qaysi sinfida, oliy yoki boshlangʻich professional, oʻrta professional, oʻrta maxsus professional yoxud oʻrta maxsus taʼlim tashkilotining qaysi bosqichida (kursida) tahsil olayotganligi koʻrsatiladi. Masalan: “umumtaʼlim maktabining 11-sinfida oʻqiydi” yoki “Toshkent davlat universitetining amaliy matematika fakultetida 3-bosqichda oʻqiydi”, “Turizm kollejining 2-bosqichida oʻqiydi”. Faqat umumtaʼlim maʼlumotiga ega boʻlganlar uchun “umumtaʼlim maktabining 11-sinfini tamomlagan; 4-bandda asosiy fuqarolik mutaxassisligi, malakasi boʻyicha darajasi va toifasi koʻrsatiladi. Harbiy xizmatga majburlar bir nechta fuqarolik mutaxassisligiga ega boʻlsa, u holda Oʻzbekiston Respublikasi Qurolli Kuchlari uchun ustuvor boʻlgan mutaxassislik turi yoziladi. Avtomototransport vositalari (yengil avtotransport, traktor, mototsikl va boshqalar) haydovchilari uchun ushbu avtomototransport vositalarini boshqarish huquqini beruvchi guvohnomaning raqami va berilgan sanasi yoziladi; 5-bandda ish joyi va mansabi uy-joylardan foydalanish tashkiloti, tashkilot toʻgʻrisidagi maʼlumotlar yoki harbiy xizmatga majburlarning soʻzidan tashkilotning toʻliq nomi, manzili va xodimlar boʻlimining telefon raqami koʻrsatilgan holda yoziladi; 6-bandda haqiqatda yashab turgan joyning toʻliq manzili va uy telefoni raqami, qishloq joylarida esa aholi yashash punktining nomi va qaysi fuqarolar yigʻiniga qarashli ekanligi koʻrsatiladi (yoziladi). Turar joyi boʻyicha roʻyxatdan oʻtmasdan harbiy roʻyxatga olingan harbiy xizmatga majburlarning hisob varaqalarida ichki ishlar organi tomonidan ular roʻyxatdan oʻtmasdan yashayotgan yashash joylarining toʻliq manzili yoziladi; biometrik pasport yoki identifikatsiya ID-kartasi maʼlumotlariga asoslangan holda 7-bandda “uylanmagan” (turmushga chiqmagan), agar uylangan (turmushga chiqqan) boʻlsa, oilasining tarkibi (turmush oʻrtogʻining ismi, familiyasi va otasining ismi, farzandlarining tugʻilgan sanasi) koʻrsatiladi. Harbiy xizmatga majburlarning soʻzi boʻyicha oilasining turar joyi yoki uy-joydan foydalanish tashkilotining aniq maʼlumotlari boʻyicha yoziladi; 8-band harbiy guvohnomadagi yozuvlar (8, 9-bandlar) asosida toʻldiriladi; 20-bandda harbiy xizmatga majburlarga muddatli harbiy xizmatni oʻtagan yoki zaxirada boʻlgan vaqtida berilgan oxirgi harbiy unvoni koʻrsatiladi. Muddatli harbiy xizmatni oʻtamagan va harbiy unvonga ega boʻlmagan harbiy xizmatga majburlarga “oddiy askar” deb yoziladi; 23-bandda hisob toifasi “R” yoki “Z” (harbiy guvohnomaning 21-bandi) harflari bilan koʻrsatiladi; 24-bandda hisob guruhi “A”, “BQ”, “HDF”, “DXX”, “IIV”, “DCHQQ” (harbiy guvohnomaning 22-bandi); 25-bandda “tarkibi” harbiy xizmatga majburlarga berilgan harbiy unvonga muvofiq toʻldiriladi (harbiy guvohnomaning 23-bandi); 26-bandda “HHM raqami”ni toʻldirishda uch raqamdan iborat harbiy hisob mutaxassisligining raqami koʻrsatiladi, “HHM raqami”ni toʻldirishda esa harbiy hisob mutaxassisligining oltita raqam va harf belgisidan iborat raqamli ifodalanish koʻrsatiladi (harbiy guvohnomaning 24-bandi); 27-bandda harbiy xizmatga majburlarning olti xonali raqam bilan belgilangan HHMga mos keladigan lavozimi boʻyicha malakasi yoziladi (harbiy guvohnomaning 26-bandi); hisob varaqasining 15-bandi harbiy guvohnomaning 10-bandidagi yozuvlar asosida toʻldiriladi. Harbiy qism roʻyxatiga kiritilganligi va chiqarilganligi haqidagi buyruqning soni hisob varaqasining 15-bandida koʻrsatilmaydi. Oylarning nomlanishi arab raqamlari bilan yoziladi. Muddatli harbiy xizmatni oʻtamagan harbiy xizmatga majburlar uchun “xizmat qilmagan” deb yoziladi; 12-bandda harbiy guvohnomaning 9-bandidagi yozuvlar asosida toʻldiriladi; 16-bandda harbiy xizmatga majburlar harbiy guvohnomasining 11-bandida harbiy qism komandiri tomonidan uni urush davrida ishlatish boʻyicha berilgan xulosasi yoziladi. Agar harbiy guvohnomada mazkur yozuv boʻlmasa, u holda hisob varaqasining ushbu yozuvi nazarda tutilgan 16-bandi toʻldirilmaydi. Hisob varaqasining orqa tomonida harbiy xizmatga majburlarning boʻyi, bosh aylanasi, gazniqob oʻlchovi, poyabzal va kiyim-kechak oʻlchamlari haqidagi yozuvlar harbiy xizmatga majburlarning soʻzidan toʻldiriladi; 18-19-bandlar harbiy guvohnomaning tegishli bandlaridagi yozuvlar asosida toʻldiriladi. Vatanga qasamyod qabul qilmagan va jangovar harakatlarda ishtirok etmagan shaxslarning hisob varaqasida mazkur bandlar toʻldirilmaydi; 21-band harbiy xizmatga majburlarning davlat mukofotlari, koʻkrak nishonlari va qimmatbaho sovgʻalar bilan taqdirlanganligini tasdiqlovchi orden daftarchasi, guvohnomasi va boshqa hujjatlari asosida toʻldiriladi. Bu bandda muddatli harbiy xizmatni oʻtagan, Oʻzbekiston Respublikasi Qurolli Kuchlari rezervida va zaxirasida xizmatni oʻtagan davrida olgan barcha orden, medal, koʻkrak nishonlari va qimmatbaho sovgʻalar sanab oʻtaladi va ular olingan sana koʻrsatiladi. Mukofotlar olmagan, sovgʻalar bilan taqdirlanmaganga mazkur bandning bu ustuni toʻldirilmaydi; 22-bandda harbiy xizmatga majburlar tomonidan taqdim qilingan hujjatlarga asosan, olingan jarohatlar (kontuziyalar)ning xususiyati va aniq sanasi yoziladi, agar jarohatlar (kontuziyalar) olmagan boʻlsa “olmagan” deb yozib qoʻyiladi; 28-bandda Oʻzbekiston Respublikasi Qurolli Kuchlari zaxirasidagi xizmat davomida oʻquv yigʻinlari va qayta tayyorgarlikdan oʻtganligi haqidagi maʼlumotlar yoziladi. Mazkur band harbiy guvohnomaning 27-bandidagi yozuvlar asosida toʻldiriladi; V boʻlimda “Tibbiy tekshiruv haqidagi maʼlumotlar” tibbiy komissiyalar quyidagi toifa va cheklanish darajasi (sogʻligi va jismoniy rivojlanishi holatining koʻrsatkichlari) boʻyicha harbiy xizmatga yaroqlilik toʻgʻrisida xulosa qabul qiladi va tinchlik davrida harbiy xizmatga yaroqsiz, urush davrida cheklangan ravishda harbiy xizmatga yaroqli (cheklanish darajasi — 6) hamda uchish xizmatlariga va havo-desant qoʻshinlarida “xizmatga yaroqsiz” deb topilgan shaxslarga nisbatan chiqargan qarorlari yoziladi. Yozuvlar harbiy guvohnomaning 15-betida yozilgan tibbiy tekshirishlar haqidagi maʼlumotlar asosida yoziladi; harbiy guvohnomaning tegishli boʻlimlaridagi yozuvlar VII boʻlimdagi “alohida belgilar” asosida toʻldiriladi; VIII boʻlimdagi “harbiy roʻyxatga qoʻyish va chiqarish belgilari”dagi yozuvlar harbiy guvohnomaning sakkizinchi boʻlimida koʻrsatilgan harbiy roʻyxatga qoʻyish sanasi koʻrsatilgan belgiga mos kelishi lozim. Mazkur boʻlimda harbiy xizmatga majburlarning chegara yoshiga yetganligi sababli harbiy roʻyxatdan chiqarilganligi haqidagi yozuv ham yoziladi. 24. Fuqarolarning oʻzini oʻzi boshqarish organlari quyidagilarni harbiy roʻyxatdan chiqaradilar: a) tibbiy komissiyalar tomonidan harbiy xizmatga yaroqsiz deb topilib, harbiy roʻyxatdan chiqarilgan fuqarolarni; b) rezervda va zaxirada boʻlish yoshining chegarasiga yetganlarni; v) doimiy yashash uchun chet elga joʻnab ketayotgan fuqarolarni; g) vafot etgan yoki qonunda belgilangan tartibda bedarak yoʻqolgan deb topilgan fuqarolarni. Boshqa barcha holatlarda harbiy xizmatga majburlar va chaqiriluvchilarni roʻyxatdan chiqarish va roʻyxatdan oʻchirish faqat mudofaa ishlari boʻlimi boshligʻining ruxsati bilan amalga oshiriladi. 25. Mudofaa ishlari boʻlimi boʻlmagan, biroq ichki ishlar organlarining migratsiya va fuqarolikni rasmiylashtirish boʻlimi mavjud boʻlgan tuman (shahar)dan boshqa joylarga doimiy yoki vaqtincha (bir yarim oydan ortiq muddatga) yashashga, xizmat safariga, oʻqishga, taʼtilga yoki davolanishga — uch oydan ortiq muddatga ketayotgan harbiy xizmatga majburlar uy-joydan foydalanish tashkilotlariga biometrik pasporti yoki identifikatsiya ID-kartasi bilan birgalikda fuqarolarning oʻzini oʻzi boshqarish organlarida harbiy roʻyxatdan chiqish va uni rasmiylashtirish uchun harbiy guvohnoma, zaxiradagi ofitserlar guvohnomasi, chaqiriluvchining qayd etilganligi haqidagi guvohnomani topshiradilar. 26. Harbiy xizmatga majburlar va chaqiriluvchilarni harbiy roʻyxatdan chiqarish boʻyicha quyidagi ishlar bajariladi: a) harbiy guvohnomaning VIII boʻlimida va uy daftarida (qayd etish varaqasida) muhr bilan harbiy roʻyxatdan chiqarilganlik haqida belgi qoʻyiladi; b) mudofaa ishlari boʻlimi masʼuliyatiga biriktirilgan hududdan tashqariga chiqib ketayotgan harbiy xizmatga majburlardagi safarbarlik guvohnomasi olinib, bu haqda harbiy guvohnomaning VI boʻlimida mazkur Yoʻriqnomaning 10-ilovasiga muvofiq shaklda shtamp bilan belgi qoʻyiladi. Mudofaa ishlari boʻlimi boshligʻining koʻrsatmasiga asosan baʼzi komandalarga kiritilgan harbiy xizmatga majburlardan safarbarlik guvohnomasi olib qoʻyilmasligi mumkin; v) boshlangʻich hisob varaqasida harbiy roʻyxatdan chiqish sababi va sanasi koʻrsatiladi; g) harbiy roʻyxatdan chiqarilgan harbiy xizmatga majburlarning roʻyxati tuzilib, olingan safarbarlik guvohnomalari bilan birgalikda oʻn kunda bir marta mudofaa ishlari boʻlimiga yuboriladi. Mazkur Yoʻriqnomaning 7-ilovasida koʻrsatilgan chaqiriluvchilar roʻyxatida roʻyxatdan chiqarilganlik haqida belgi qoʻyiladi. 27. Oʻzbekiston Respublikasi Qurolli Kuchlari rezervida va zaxirasida boʻlish yoshining chegarasiga yetgan harbiy xizmatga majburlar faqat mudofaa ishlari boʻlimi boshligʻining ruxsati bilan har yili yanvar-fevral oylarida roʻyxatdan chiqariladi. 28. Vafot etgan harbiy xizmatga majburlar va chaqiriluvchilarni harbiy roʻyxatdan chiqarish fuqarolarning oʻzini oʻzi boshqarish organlariga fuqarolik holati dalolatnomalarini yozish organlaridan harbiy guvohnoma, zaxiradagi ofitser guvohnomasi va chaqiriluvchining qayd etilganligi haqidagi guvohnoma berilgandan soʻng amalga oshiriladi. Fuqarolar yigʻinlarida oʻlimni qayd etishda ushbu hujjatlar harbiy xizmatga majburlar va chaqiriluvchilarni boshlangʻich harbiy hisobini yuritish yuklatilgan mansabdor shaxslarga bevosita topshiriladi. Harbiy guvohnoma, zaxiradagi ofitser guvohnomasi va chaqiriluvchining qayd etilganligi haqidagi guvohnomaning birinchi betida “Vafot etgan” 20___y. “___” ____ oʻlim haqidagi ___- son yozuv dalolatnomasi” belgisi qoʻyilib fuqarolar yigʻini raisining imzosi va muhri bilan tasdiqlanadi hamda harbiy guvohnoma va chaqiriluvchining qayd etilganligi haqidagi guvohnoma mudofaa ishlari boʻlimiga yuboriladi, FHDY organidan yoki vafot etgan shaxsning qarindoshlaridan harbiy guvohnoma, zaxiradagi ofitser guvohnomasi va chaqiriluvchining qayd etilganligi haqidagi guvohnomani olishining iloji boʻlmasa, bu haqda mudofaa ishlari boʻlimiga xabar beriladi. Boshlangʻich hisob varaqasida oʻlim haqidagi dalolatnoma raqami koʻrsatib belgilanadi, shundan soʻng, varaqa roʻyxatdan chiqarilganlar kartotekasiga qoʻyiladi. Bu varaqalar mudofaa ishlari boʻlimi maʼlumotlari bilan navbatdagi taqqoslashdan soʻng belgilangan tartibda yoʻq qilinadi. 29. Rezerv va zaxiradagi general va ofitserlarni harbiy roʻyxatga olish mudofaa ishlari boʻlimlari tomonidan amalga oshiriladi. Mudofaa ishlari boʻlimidan olisda joylashgan hududlarda yashovchi rezervdagi, zaxiradagi general va ofitserlarni harbiy roʻyxatga qoʻyish, roʻyxatdan chiqarish ishlari mudofaa ishlari boʻlimi boshligʻining qarori bilan harbiy xizmatga majburlar va chaqiriluvchilar harbiy roʻyxatini yuritish vazifasi yuklatilgan fuqarolar yigʻinlari tomonidan amalga oshirilishi mumkin. Bunday hollarda fuqarolarning oʻzini oʻzi boshqarish organlari tomonidan rezervdagi, zaxiradagi general va ofitserlar guvohnomalarida ularning roʻyxatga qoʻyilganligi va chiqarilganligi haqida yozib qoʻyiladi va gerbli muhr bilan tasdiqlanadi. Rezervdagi, zaxiradagi general va ofitserlarning harbiy roʻyxati mazkur Yoʻriqnomaning 6-ilovasiga muvofiq shakldagi boshlangʻich hisob varaqalari boʻyicha olib boriladi. 30. Rezervdagi, zaxiradagi general va ofitserlarni hisobga olish masalalari boʻyicha fuqarolarning oʻzini oʻzi boshqarish organlari quyidagilarni amalga oshiradi: faoliyat yuritayotgan hududga doimiy yoki vaqtincha (bir yarim oydan ortiq muddatga) yashash uchun, shuningdek xizmat safari, oʻqish, taʼtil yoki davolanish uchun uch oydan ortiq muddatga kelgan barcha rezervdagi, zaxiradagi general va ofitserlarni uch kunlik muddatda harbiy hisobga oladi; mudofaa ishlari boʻlimiga mazkur Yoʻriqnomaning 11-ilovasiga muvofiq shaklda maʼlumotnoma yuboradi; rezervdagi, zaxiradagi general va ofitserlarga harbiy roʻyxatga olishni batamom hal qilish uchun mudofaa ishlari boʻlimida hozir boʻlishlari lozimligini yetkazadi, mazkur Yoʻriqnomaning 28-bandida koʻrsatilgan hollar bundan mustasno. Agar harbiy roʻyxatga olishni rasmiylashtirish uchun rezervdagi, zaxiradagi general va ofitserlarni mudofaa ishlari boʻlimiga kelishlari shart boʻlmasa, mazkur Yoʻriqnomaning 11-ilovasiga muvofiq shakldagi maʼlumotnomada ularning shaxsiy yigʻmajildini qayerdan soʻrab olish lozimligi koʻrsatiladi; mudofaa ishlari boʻlimi boshligʻining koʻrsatmasiga asosan rezervdagi, zaxiradagi general va ofitserlarni harbiy roʻyxatdan chiqaradi va roʻyxatdan oʻchiradi. Bunda koʻchib ketgan zaxiradagi general va ofitserlarning boshlangʻich hisob varaqalarida roʻyxatdan chiqarish yoki roʻyxatdan oʻchirishning sabablari koʻrsatiladi. Harbiy roʻyxatdan chiqarilgan yoki roʻyxatdan oʻchirilgan rezervdagi, zaxiradagi general va ofitserlarning boshlangʻich hisob varaqalari bir yil davomida saqlanadi, shundan soʻng belgilangan tartibda yoʻq qilinadi; har yili kamida bir marta rezervdagi, zaxiradagi general va ofitserlarning boshlangʻich hisob varaqalarini uy daftarlari (qayd etish varaqalari), tashkilotlarning shaxsiy varaqalari bilan, shuningdek rezervdagi, zaxiradagi general va ofitserlarning aniqlik kiritilgan boshlangʻich hisob varaqalarini mudofaa ishlari boʻlimidagi hisob maʼlumotlari bilan solishtiradi; har oyda tuman mudofaa ishlari boʻlimiga rezervdagi, zaxiradagi general va ofitserlarning maʼlumoti, ish joyi, lavozimi, oilaviy ahvoli, sogʻligining holati, shuningdek sudlanganligi yoki vafot etganligi toʻgʻrisidagi maʼlumotlarni mazkur Yoʻriqnomaning 11-ilovasiga muvofiq shakldagi maʼlumotnomada koʻrsatgan holda yuboradi. 31. Harbiy xizmatga majburlar va chaqiriluvchilar Oʻzbekiston Respublikasining “Umumiy harbiy majburiyat va harbiy xizmat toʻgʻrisida”gi Qonuni va boshqa normativ-huquqiy hujjatlar bilan belgilangan harbiy roʻyxat qoidalarini bajarishlari kerak. 32. Mudofaa ishlari boʻlimi tomonidan harbiy mutaxassisliklar boʻyicha oʻqitish uchun jalb qilingan chaqiriluvchilarning mashgʻulotlarga qatnashishlari majburiy hisoblanadi. 33. Harbiy xizmatga majburlar va chaqiriluvchilar oilaviy ahvoli, sogʻligining holati, yashash joyi, maʼlumoti, ish joyi, lavozimi oʻzgargan taqdirda, harbiy roʻyxatda turgan joyidagi mudofaa ishlari boʻlimlari va fuqarolarning oʻzini oʻzi boshqarish organlariga bu haqda yetti kunlik muddat ichida shaxsan maʼlum qilishlari kerak. 34. Harbiy xizmatga majburlar va chaqiriluvchilar mudofaa ishlari boʻlimiga uzrli sabablarsiz kelmaganlik, harbiy roʻyxatda turgan mudofaa ishlari boʻlimlariga turar joyi, oʻqish joyi, ish joyi va lavozimi oʻzgarganligi haqidagi maʼlumotlarni oʻz vaqtida xabar qilmaganliklari uchun qonunchilikda belgilangan tartibda javobgar boʻladilar. Harbiy-hisob hujjatlarini (harbiy guvohnoma), muqobil xizmat xizmatchisining guvohnomasi hamda chaqiruv uchastkasida qayd etilganlik haqidagi guvohnomani) qasddan yaroqsizlantirish yoki beparvolik bilan saqlash tufayli yoʻqotilishiga olib kelsa fuqarolar qonunchilikda belgilangan tartibda javobgar boʻladilar. Tuman (shahar) chaqiruv uchastkalarida roʻyxatdan oʻtish uchun mudofaa ishlari boʻlimining chaqiruviga binoan uzrli sabablarsiz kelmagan shaxslar qonunchilikda belgilangan tartibda javobgar boʻladilar. 35. Fuqarolarning oʻzini oʻzi boshqarish organlarining harbiy xizmatga majburlar va chaqiriluvchilarni boshlangʻich harbiy roʻyxatini yuritish vazifasi yuklangan mansabdor shaxslari mazkur Yoʻriqnomaning 12-ilovasiga muvofiq shaklda harbiy xizmatga majburlar va chaqiriluvchilar tomonidan sodir etilgan maʼmuriy huquqbuzarlik toʻgʻrisida maʼlumotnoma tuzib, chora koʻrish uchun mudofaa ishlari boʻlimiga taqdim etishlari lozim. Mudofaa ishlari boʻlimi boshligʻi harbiy xizmatga majburlar yoki chaqiriluvchilarning ish (oʻqish) joyiga, tashkilot va muassasalar rahbarlariga, harbiy xizmatga majburlar yoki chaqiriluvchilarga nisbatan maʼmuriy jazo choralari qoʻllanilganligi toʻgʻrisida belgilangan tartibda maʼlum qiladi. 36. Chekka hududlardan navbatdagi taʼtilga ketayotgan harbiy xizmatga majburlar taʼtilning muddatidan qatʼi nazar harbiy roʻyxatdan chiqarilmaydi. Bunda harbiy xizmatga majburlar shaxsan yoki oʻzlari ishlaydigan tashkilot va muassasalar maʼmuriyati orqali harbiy roʻyxatda turgan mudofaa ishlari boʻlimiga navbatdagi taʼtilga ketayotganligi haqida maʼlum qilishlari kerak. 37. Dala sharoitida geologik va topo-geodezik tashkilotlar, qidiruv, razvedka, suratga olish, gidrogeologik, geofizik, oʻrmon barpo etish va yer tuzish ekspeditsiyalari, partiya va otryadlari, yoʻnalishdagi qurilish-montaj va maxsus poyezdlar, yoʻl mashina stansiyalari, koʻchma mexanizatsiyalashgan va maxsus kolonnalar, yer osti yoʻllari, koʻprik qurish va suzib yuruvchi otryadlar va uchastkalar, qurilish-montaj va ishga tushirish tashkilotlari, mexanizatsiya va suvosti-texnik ishlar boshqarmalari, shuningdek shu kabi, faoliyat turi koʻchib yurish bilan bogʻliq tenglashtirilgan tashkilotlarda ishlaydigan va doimiy turar joyiga ega boʻlmagan harbiy xizmatga majburlar va chaqiriluvchilar ularni ishga qabul qilish va ishdan boʻshatish huquqiga ega boʻlgan asosiy bazalari, qurilish-montaj va boshqa tashkilotlari joylashgan hududdagi harbiy roʻyxatga olish organlarida roʻyxatga olinadilar. Ushbu tashkilotlarga ishga qabul qilinayotgan va ishdan boʻshatilayotgan harbiy xizmatga majburlar va chaqiriluvchilarni harbiy roʻyxatga olish va roʻyxatdan chiqarish uchun ushbu tashkilotlar maʼmuriyati harbiy xizmatga majburlar va chaqiriluvchilarning qayd etish varaqasi (uy daftari) va harbiy-hisob hujjatlarini tegishli harbiy roʻyxat organlariga taqdim qilishlari lozim. 38. Oʻzbekiston Respublikasining “Umumiy harbiy majburiyat va harbiy xizmat toʻgʻrisida”gi Qonuniga asosan idoraviy mansubligi va mulkchilik shakllaridan qatʼi nazar tashkilotlar maʼmuriyati harbiy xizmatga majburlar va chaqiriluvchilarning harbiy roʻyxatda turishi, chaqiruv uchastkalarida qayd qilinishi, muddatli harbiy va muqobil xizmatga chaqirilishi, harbiy yigʻinlar hamda mudofaa ishlari boʻlimi tomonidan oʻtkaziladigan oʻquv mashgʻulotlarida qatnashishi uchun qonunda belgilangan tartibda ularni ish joyini (lavozimini) saqlagan holda ishdan ozod qiladilar. Bunda harbiy xizmatga majburlar va chaqiriluvchilarning doimiy ish joyi boʻyicha oʻrtacha ish haqi saqlanadi. Mudofaa ishlari boshqarmalari huzuridagi Chaqiriluvchilarni harbiy-texnik mutaxassisliklar boʻyicha tayyorlash markazlarida ishlab chiqarishdan ajralgan holda tayyorgarlikdan oʻtayotgan chaqiriluvchilarning ish joyi, lavozimi va oʻrtacha ish haqi ularning butun tayyorgarlik davrida, shu jumladan oʻqish (yigʻinlar) oʻtkaziladigan joyga borish va u yerdan qaytib kelish davrida saqlanib qoladi. Chaqiriluvchilarga ularning taʼlim olish (yigʻinlar) davrida uy-joy ijarasiga ketgan xarajatlari qoplanishi, oʻqish oʻtkaziladigan joyga borish va u yerdan qaytib kelish (agar bu boshqa aholi punktiga borish bilan bogʻliq boʻlsa) yoʻl haqi hamda oʻrtacha ish haqi toʻlanishi ularning asosiy ish joyida amalga oshiriladi. Ishlamaydigan chaqiriluvchilarning ana shunday xarajatlari, shuningdek qonun hujjatlarida belgilangan mehnatga haq toʻlash eng kam miqdorining 35,2 foizi miqdoridagi nafaqa tegishli hokimliklar tomonidan qoplanadi (toʻlanadi). 39. Muddatli harbiy xizmatga, kontrakt boʻyicha harbiy xizmatga, ofitserlik mansabida ishlatish uchun safarbarlik chaqiruv rezervidagi muddatli harbiy xizmatga chaqirilayotganda, harbiy bilim yurtiga qabul qilinayotganda ishchi xizmatchilarga hamda stipendiya oluvchi taʼlim tashkilotlari oʻquvchilariga qonunchilik hujjatlari bilan belgilangan tartibda oʻqishdan boʻshatish puli toʻlanadi. 40. Harbiy yigʻinlarga jalb etilgan harbiy xizmatga majburlar Oʻzbekiston Respublikasi Prezidenti tomonidan belgilanadigan tartibda va miqdorlarda pul hamda boshqa turdagi taʼminot oladilar. Harbiy yigʻinlar davrida, shu jumladan ular oʻtkaziladigan joyga borish va u yerdan qaytib kelish davrida harbiy xizmatga majburlarning ish joyi (lavozimi) va ish joyidagi oʻrtacha ish haqi saqlanib qoladi. Mazkur shaxslar bilan tuzilgan mehnat shartnomasi chaqiruv qogʻozi olingan kundan harbiy yigʻinlardan qaytilgunga qadar boʻlgan davrda ish beruvchining tashabbusi bilan bekor qilinishi mumkin emas, tashkilot tugatilgan hollar bundan mustasno. Tashkilot oʻz faoliyatini batamom tugatgan taqdirda harbiy xizmatga majburlarga oʻquv yigʻinga (mashgʻulotga) qatnashishi davomidagi muddat uchun ish haqi va boshqa moddiy taʼminotlar qonunchilikda belgilangan tartibda toʻlab beriladi. Agar harbiy xizmatga majbur harbiy yigʻinlar vaqtida kasal boʻlib qolsa va harbiy yigʻinlar tugaganidan keyin ham kasalligi davom etsa, uning ish joyi (lavozimi) saqlanib qoladi, harbiy yigʻinlar tugagan kundan boshlab ish haqi oʻrniga qonunchilik hujjatlariga muvofiq vaqtincha mehnatga qobiliyatsizlik nafaqasi toʻlanadi. 41. Oʻzbekiston Respublikasi Qurolli Kuchlariga mutaxassislar tayyorlash uchun mudofaa ishlari boshqarmalari huzuridagi Chaqiriluvchilarni harbiy-texnika mutaxassisliklari boʻyicha tayyorlash markazlarining taʼlim tashkilotlariga jalb qilingan oʻsmirlar uchun oʻquv davomida qisqartirilgan ish kuni joriy qilinadi, imtihonlarga tayyorlanish va topshirish vaqtida esa ularga oʻrtacha ish haqi saqlangan holda asosiy ish joylaridan 7 — 15 kunlik taʼtil (mutaxassisligi va oʻquv dasturiga bogʻliq ravishda) beriladi. Ishlab chiqarishdan ajralgan holda oʻqish uchun jalb qilingan chaqiriluvchilarning oʻqish davomida va oʻqishga borib kelish vaqtida ish joyi, lavozimi saqlanadi va oʻrtacha ish haqi toʻlanadi. Chaqiriluvchilar oʻqish davomidagi turar joyi uchun toʻlanadigan ijara haqi xarajatlari hamda oʻqishga borib kelish yoʻl xarajatlari ular doimiy ishlayotgan tashkilot tomonidan toʻlanadi. 42. Mudofaa vazirligi organlari tomonidan dispanser yoki statsionar tekshiruviga yuborilgan fuqarolarning tibbiy muassasada boʻlgan butun davri mobaynida ish joyi, egallagan lavozimi, oʻrtacha ish haqi saqlanib qoladi hamda tekshiruv joyiga borish va u yerdan qaytib kelishga ketgan xarajatlari ish (oʻqish) joyida qoplanadi. Statsionar davolanishga yuborilganda ularga vaqtincha mehnatga qobiliyatsizlik nafaqasi ish joyida qonunchilik hujjatlarida belgilangan tartibda toʻlanadi. 43. Chaqiriluvchilar harbiy roʻyxatdan chiqish uchun mudofaa ishlari boʻlimlariga shaxsan kelishlari va yangi yashash joylariga borgach, uch kun muddat ichida roʻyxatga turishlari shart. 44. 3axiradagi ofitserlar roʻyxatga turish uchun mudofaa ishlari boʻlimlariga shaxsan kelishlari lozim. Mudofaa ishlari boʻlimidan olisda yashovchi zaxiradagi ofitserlarni roʻyxatga qoʻyish va roʻyxatdan chiqarish harbiy hisobni yuritish vazifasi yuklangan fuqarolarning oʻzini oʻzi boshqarish organlari tomonidan oʻtkazilishi mumkin. 45. Harbiy xizmatga majburlar, chaqiriluvchilar oilaviy ahvoli, salomatligi, turar joyi, maʼlumoti, ish joyi va lavozimi oʻzgargan taqdirda oʻzlari harbiy roʻyxatda turgan joydagi organlarga bu haqda yetti kunlik muddat ichida shaxsan maʼlum qilishlari shart. 46. Agar harbiy roʻyxat qoidalarining buzilishi maʼlum boʻlsa, u holda qoidani buzgan fuqarolar va mansabdor shaxslar qonunchilikda belgilangan tartibda javobgarlikka tortiladi. 47. Ushbu Yoʻriqnoma talablarining buzilishida aybdor boʻlgan shaxslar qonunchilik hujjatlarida belgilangan tartibda javobgar boʻladilar. ________________________________________________________ da ishlovchi (oʻquvchi) harbiy xizmatga(tashkilot, taʼlim tashkiloti nomi)tayyorlash lozim boʻlgan 20__ yilda tugʻilgan oʻsmirlarROʻYXATIT/rFamiliya, ismi, otasining ismiMillatiMaʼlumoti (qayerda, qaysi sinfda, bosqichda oʻqiydi yoki qaysi sinfni, bosqichni tamomlagan)Ish joyiva lavozimiYashash joyiIzoh1234567 20__ y. “___” _____________Imzo _____________ Roʻyxatni tuzish boʻyicha tushuntirishlar 1. Roʻyxat uy-joydan foydalanish tashkilotlari, korxonalari muassasalari tomonidan tuziladi, korxona tashkilot, muassasa, taʼlim tashkilotlari, xodimlar boʻlimi tomonidan T-2-son shakldagi shaxsiy varaqalar, qaydlovlari, uy daftarlari, xonadon varaqalari boʻyicha alohida tugʻilgan yillari boʻyicha alfavit tartibida tuzilib, mudofaa ishlari boʻlimiga va fuqarolar yigʻinlariga taqdim qilinadi.2. Roʻyxat tashkilotlar rahbarlari tomonida imzolanib, gerbli muhr bilan tasdiqlanadi. Xususiy uylar boʻyicha esa fuqarolarning oʻzini oʻzi boshqarish organi raisi tomonidan imzolanib, gerbli muhr bilan tasdiqlanadi.3. Umumiy yigʻma roʻyxat fuqarolarning oʻzini oʻzi boshqarish organi raisi tomonidan imzolanib, gerbli muhr bilan tasdiqlanib, mudofaa ishlari boʻlimiga taqdim qiladi. _______________________________________________(tashkilot, taʼlim tashkilotining nomi) 20__ y. 1 fevral holatigaT/rFamiliya, ismi, otasining ismiIsh (oʻqish) joyiva lavozimiYashash joyiIzoh12345 20__y. “___” ______________Imzo _____________Roʻyxatni tuzish boʻyicha tushuntirishlar1. Roʻyxat alfavit tartibida tuziladi. Roʻyxatga sogʻligining holati, doimiy yoki vaqtincha yashashi (ishlashi, oʻqishi), sud hukmi boʻyicha dalil va joʻnatmalar, ozodlikdan mahrum qilish joylarida jazoni oʻtab chiqqanligi, fuqaroligidan qatʼiy nazar qaydlov yilida taʼlim tashkilotini bitiruvchi barcha fuqarolar kiritiladi.2. Avval chaqiruv uchastkalarida qaydlovdan oʻtmaganlar (katta yoshdagi oʻspirinlar) ham ushbu roʻyxatga kiritiladi. Ularning tugʻilgan yili 2-ustunda koʻrsatiladi.3. Roʻyxat tashkilot, taʼlim tashkilotlari kadrlar boʻlimi boshliqlari tomonidan imzolanib, gerbli muhr bilan tasdiqlanadi. ____________________________________________________ (tashkilot nomi koʻrsatilsin) Tekshirish sanasi Tekshiruvchining lavozimi, familiyasi, ismi, otasining ismi Tekshirish natijalari, asosiy kamchiliklar va xulosalar Aniqlangan kamchiliklarni bartaraf qilinganligi haqida belgi __________ tuman _________ mahalla (qishloq, posyolka, ovul) fuqarolar yigʻinida roʻyxatda turuvchi chaqiriluvchilarROʻYXATIT/rQachon roʻyxatga olindi va qayerdankeldi Familiyasi, ismi va otasining ismiTugʻilgan yiliMillati Maʼlumoti (qaysi taʼlim tashkilotini tugatgan yoki qaysi kursda, qaysi sinfda oʻqiydi)Ish joyi va lavozimiYashash joyiOʻqish yoki davolanishi lozimligi (qaysi modda bilan va kasallik nomi), qayerga biriktirilganMudofaa ishlari boshqarmalari huzuridagi markazda oʻqiyapti (oʻqiydi) Oʻqish yoki davolanishni yakunlaganligi haqida belgiSafarbarlik chaqiruvi rezervi xizmatiga olinganligi toʻgʻrisida belgiRoʻyxatdan chiqqanligi haqida belgi (qachon va qayerga ketdi)Izoh (chaqiruvdan kechiktirilganligi, vaqtinchalik ketishi va h.k. haqida belgilar)1234567891011121314 Roʻyxatni yuritish boʻyicha tushuntirishlar1. Roʻyxat fuqarolarning oʻzini oʻzi boshqarish organining harbiy xizmatga majburlar va chaqiriluvchilar boshlangʻich roʻyxatini yuritish uchun masʼul boʻlgan xodimi tomonidan yuritiladi.2. Roʻyxatga fuqarolarning oʻzini oʻzi boshqarish organi hududida yashovchi, chaqiruv uchastkasida qayd qilingan barcha chaqiriluvchilar kiritiladi. Boshqa tumanlardan roʻyxatdan oʻtgach kelgan chaqiriluvchilarni ular tegishli mudofaa ishlari boʻlimining roʻyxatiga qoʻyilganligi haqidagi belgi qoʻyilgan chaqiruv uchastkasida qayd qilinganlik haqidagi guvohnomani koʻrsatganlaridan soʻng roʻyxatga kiritiladi.3. Har bir chaqiriluvchiga roʻyxatda 4-5 satr ajratiladi.4. Roʻyxatning 7 va 8 ustundan tashqari hamma ustunlari siyoh bilan tushunarli qilib, soʻzlarni qisqartirmasdan toʻldiriladi. 7 va 8 ustunlar oddiy qalam bilan toʻldiriladi.5. Roʻyxatni saqlash fuqarolarning oʻzini oʻzi boshqarish organining, harbiy xizmatga majburlar va chaqiriluvchilar roʻyxatini yuritish uchun masʼul boʻlgan mansabdor shaxsga yuklatiladi.6. 13-ustunda roʻyxatdan chiqarilganligi haqidagi belgini tuman mudofaa ishlari boʻlimi tomonidan chaqiruv uchastkasida qayd qilinganlik guvohnomasida qoʻyilgan roʻyxatdan chiqarilganlik belgisiga asoslanib yoziladi. (Old tomoni) Chaqiriluvchining ALFAVIT VARAQASI 1. (familiyasi, ismi, otasining ismi) 2. 3. (tugʻilgan yili) (millati) 4. (maʼlumoti) 5. (mutaxassisligi) 6. (qaysi mudofaa ishlari boʻlimidan roʻyxatga keldi) 7. (ish yoki oʻqish joyi) 8. (yashash joyi) (xat matni) Fuqarolarning oʻzini oʻzi boshqarish organi raisi 20__ y. “___” _______________ (Orqa tomoni) Qayerga Kimga Kimdan 20__ y. “___” ____________ ___________ -son (Old tomoni) Format160 x 230 mm Tugʻilgan yili Harbiy xizmatga yaroqliligi HISOB VARAQASI (26) HHM raqami HHM raqami Harbiy guvohnoma seriya ____ ____-son (20) Harbiy unvoni TAYINLANGAN: Komanda va liter (23) Hisob toifasi (familiyasi, ismi, otasining ismi) HHM (24) Hisob raqami Mansabi (1) Tugʻilgan yili, kuni, oyi va joyi (25) Tarkibi (27) Lavozimining nomi va HHM (lavozim malakasi) Shtat boʻyicha harbiy unvoni (2) Millati Yoʻnalish raqami Kelish kuni va vaqti (3) Maʼlumoti Kelish joyi (4) Asosiy fuqarolik mutaxassisligi Safarbarlik guvohnomasi berildi Ijozat __-son (15) HARBIY XIZMATNI OʻTASH Harbiy qism nomi, lavozimiva texnika rusumi HHM Qachondan Qachongacha (5) Ish joyi (korxona manzili va mansabi) Telefon raqami (6) Yashash joyi Telefon raqami (7) Oilaviy ahvoli va oilisining yashash joyi (8)_______________ MIB chaqiruv kommisiyasi tomonidan (12) 20___y. “____” _________ asosan rezervga boʻshatildi (16) Harbiy qism qoʻmondonligining urush davrida qoʻllash deb topildi haqida xulosasi (qaysi HHM, lavozim, xizmatning alohida belgilari, qanday qurol va texnikada va ularning raqami) Harbiy xizmatga chaqirildi (zaxiraga oʻtkazildi) 20___y. “___”____________ Harbiy qism vakilining tayinlangandi oʻrganganlik toʻgʻrisida belgisi Mudofaa ishlari boʻlimi boshligʻining urush davrida qoʻllash boʻyicha xulosasi (Unvon va imzo) 20___y. “___”____________ 20___y. “___”____________ (imzo) (Orqa tomoni) Boʻyi Bosh aylanasi Gaz niqob oʻlchovi Kiyim-kechak oʻlchovi Poyafzar oʻlchovi (18) Janglarda, jangovar harakatlarda, partizan otryadlarida, qiruvchi batalyonlarda ishtiroki (19) 20___y. “___”____________da Vatanga qasamyod qabul qildi (21) Davlat mukofotlari, koʻkrak nishonlari va qimmatli buyumlar bilan mukofotlanishi (22) Jarohat va kontuziyalar (jarohat va kontuziya xarakteri, sanasi) (28) OʻQUV YIGʻINLARINI OʻTASH Qaysi yili Necha kun Qaysi harbiy qism yoki tashkilotda Qaysi lavozim va texnika boʻyicha HHM raqami (V) TIBBIY TEKSHIRISHLAR HAQIDA MAʼLUMOTLAR: (29) 20___y. “___”_____da _______dagi komissiya tomonidan ___modda ___bandi boʻyicha (Oʻzbekiston Respublikasi Prezidentining 2018-yil 25-dekabrdagi PQ-4076-son qarori, kasalliklar jadvali) (30) 20___y. “___”_____da _______dagi komissiya tomonidan ___modda ___bandi boʻyicha (Oʻzbekiston Respublikasi Prezidentining 2018-yil 25-dekabrdagi PQ-4076-son qarori, kasalliklar jadvali) Deb topildi Deb topildi 20___y. “___”_____da qayta tibbiy tekshiruvdan oʻtishi lozim 20___y. “___”_____da qayta tibbiy tekshiruvdan oʻtishi lozim (VII) ALOHIDA BELGILAR (qoʻshimcha maʼlumotlar) 20___y. “___”____________da tuman (shahar) MIB tomonidan harbiy guvohnoma berilgan (VIII) HARBIY ROʻYXATGA QOʻYISH VA CHIQARISH (oʻchirish) haqida belgilar 20___y. “___”________da roʻyxatga qoʻyildi 20___y. “___”________da roʻyxatdan chiqarildi Keldi Ketdi F 11 raqamli xabar F 11 raqamli xabar ________________viloyati _________________tumani ________________viloyati _____________tumani MIBga yuborildi MIBdan keldi (imzo) (imzo) 20___y. “___”____________da roʻyxatga qoʻyildi 20___y. “___”__________da roʻyxatdan chiqarildi Keldi Ketdi F 11 raqamli xabar F 11 raqamli xabar ________________viloyati _________________tumani ________________viloyati _____________tumani MIBga yuborildi MIBdan keldi (imzo) (imzo) Roʻyxatiga olinganlik toʻgʻrisidagi shtamp belgi namunasi (oʻlchami 35x30 mm) (oʻlchami 35x30 mm) Fargʻona tumani MIB (tuman mudofaa ishlari bolimi)ga ____ yili “____” _________ Roʻyxatga olindi safarbarlik guvohnomasi olinganidagi shtamp belgi namunasi (oʻlchami 35x30 mm) (oʻlchami 35x30 mm) Namangan viloyati (Norin tumani MIBda) 20___y. “____” ___________ safarbarlik guvohnomasi olib qoʻyildi _______ (imzo)